อนันต์ กาญจนพาสน์

อนันต์ กาญจนพาสน์ หรือ เสี่ยช้าง (2 มิถุนายน พ.ศ. 2484 – 13 เมษายน พ.ศ. 2563) ประธานกรรมการบริษัท บางกอกแลนด์ จำกัด (มหาชน) และเป็นเจ้าของโครงการเมืองทองธานี ซึ่งเขาเคยได้รับการจัดเป็นมหาเศรษฐีอันดับหนึ่งของประเทศไทย

 ประวัติ 
อนันต์ เป็นทายาทรุ่นที่สองของมงคล กาญจนพาสน์ก้าวใหม่'บางกอกแลนด์' ถอดบทเรียนจากอดีต - ฐานเศรษฐกิจ โดยเป็นบุตรคนที่ 2 ในจำนวนพี่น้องที่มีอยู่ทั้งหมด 10 คน และเป็นพี่ชายของคีรี กาญจนพาสน์ ประธานคณะกรรมการบริหาร บริษัท บีทีเอส กรุ๊ป โฮลดิ้งส์ จำกัด (มหาชน) อนันต์สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีจากคณะบริหารธุรกิจ วิทยาลัยสวอซ ประเทศสวิตเซอร์แลนด์ เริ่มดำรงตำแหน่งประธานกรรมการบริษัทบางกอกแลนด์ รวมถึงเป็นเจ้าของโครงการเมืองทองธานี ตั้งแต่ พ.ศ. 2533 จนถึง พ.ศ. 2563

อนันต์เป็นบุคคลสำคัญของตระกูลกาญจนพาสน์ ที่เคยสร้างชื่อเสียงในการสร้างโครงการอสังหาริมทรัพย์ขนาดใหญ่ จนเป็นบุคคลที่มีชื่อเสียงในวงการ ก่อนที่จะประสบกับวิกฤตการณ์การเงินในเอเชีย พ.ศ. 2540 ส่งผลให้ต้องเร่งทำการสะสางหนี้ เนื่องด้วยค่าเงินบาทลอยตัว

พ.ศ. 2550 ธนาคารกสิกรไทยได้ร่วมลงนามกับอนันต์ ซึ่งดำรงตำแหน่งประธานกรรมการบริษัทบางกอก แอร์พอร์ท อินดัสตรี จำกัด เพื่อทำสัญญาซื้อขายอาคาร 10 ชั้น เพื่อเป็นสำนักงานของธนาคารที่แจ้งวัฒนะกสิกรไทย ลงนามซื้อตึกเป็นสำนักงาน แจ้งวัฒนะ ปัจจุบันเป็นสำนักงานใหญ่ของบริษัท กสิกร บิซิเนส-เทคโนโลยี กรุ๊ป (Kasikorn Business-Technology Group) หรือ เคบีทีจี (KBTG) เป็นกลุ่มบริษัทในเครือธนาคารกสิกรไทย โดยลักษณะธุรกิจจะเป็นการพัฒนาแพลตฟอร์มเทคโนโลยีให้กับบริษัทในเครือฯ ทั้งหมด

พ.ศ. 2555 ภายหลังจากที่อนันต์ได้สะสางหนี้เสร็จสิ้น อนันต์ได้ร่วมกับบุตรชายสองคน ได้แก่ ปีเตอร์ กาญจนพาสน์ และพอลล์ กาญจนพาสน์ ได้ทำการรุกขยายในธุรกิจหลักทั้งสาม ซึ่งได้แก่ ธุรกิจอสังหาริมทรัพย์, ธุรกิจศูนย์ประชุมศูนย์แสดงสินค้าอิมแพ็ค เมืองทองธานี และธุรกิจขนส่งมวลชน"อนันต์"เปิดตัว 2 ทายาทลุย 3 ธุรกิจหลักกระหึ่ม! "บางกอกแลนด์"กลับมาผงาด! ที่ซึ่งอนันต์ ได้ทำการซื้อหุ้นคืนจากบริษัท อิมแพ็ค เอ็กซิบิชั่น เมเนจเม้นท์ จำกัด โดยภายใต้การซื้อขายดังกล่าว ส่งผลให้บริษัทนี้มีฐานะเป็นบริษัทย่อยของบางกอกแลนด์"เสี่ยช้าง-อนันต์ กาญจนพาสน์" กำเงินสดหมุนเวียนเพิ่มพันล้าน หลังบางกอกแลนด์ซื้อคืนหุ้นอิมแพ็ค และได้มีการจัดกองทรัสต์เพื่อการลงทุนในอสังหาริมทรัพย์ขึ้นเป็นบริษัทแรกของประเทศไทยในปีต่อมาอิมแพ็คฯ แต่งตั้งให้กสิกรไทย และเมย์แบงก์ กิมเอ็งเป็นที่ปรึกษาและผู้จัดการการจัดจำหน่ายกองรีทส์อิมแพ็คโกรท มูลค่าร่วม 20,000 ล้านบาท เป็นกองแรกของประเทศไทย

 ชีวิตส่วนตัว 
อนันต์ สมรสกับโซฟี กาญจนพาสน์ มีบุตร 2 คน คือ ปีเตอร์ กาญจนพาสน์ กรรมการผู้จัดการบริษัทบางกอกแลนด์MiX Magazine : ปีเตอร์ กาญจนพาสน์ และพอลล์ กาญจนพาสน์ กรรมการผู้จัดการบริษัท อิมแพ็ค เอ็กซิบิชั่น เมเนจเม้นท์ จำกัดพอลล์ กาญจนพาสน์ ผู้สืบทอดศูนย์แสดงสินค้า “ต้องใหญ่และท้าทายกว่าเก่า”

 ดูเพิ่ม 
 บางกอกแลนด์
 เมืองทองธานี
 อิมแพ็ค เมืองทองธานี

 อ้างอิง 

หมวดหมู่:นักธุรกิจอสังหาริมทรัพย์
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:บางกอกแลนด์
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักธุรกิจชาวไทยเชื้อสายจีน
หมวดหมู่:ตระกูลกาญจนพาสน์